Държавен вестник, бр. 78, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  78
тива 2010/35/ЕС, и извършващи оценяване 
на съответствието, периодични проверки, 
междинни проверки и извънредни прегледи, 
чийто предмет е същото транспортируемо 
оборудване под налягане, съответната инфор­
мация по въпроси, свързани с отрицателни 
и при поискване положителни резултати от 
оценяване съответствието на транспортируемо 
оборудване под налягане.
Г л а в а  п е т а
ПРЕДПАЗНИ ПРОЦЕДУРИ
Раздел І
Процедура при транспортируемо оборудване 
под налягане, представляващо риск
Чл. 26. (1) Когато органите за надзор на 
пазара установят сериозен риск съгласно чл. 20 
от Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация 
и надзор на пазара във връзка с предлагането 
на пазара на продукти и за отмяна на Регла­
мент (ЕИО) № 339/93 (ОВ, L 218, 13/08/2008) 
по отношение на транспортируемо оборудване 
под налягане или имат основателна причина 
да считат, че транспортируемо оборудване под 
налягане представлява риск за здравето или 
безопасността на хората или за други аспекти 
на защитата на обществения интерес, попа­
дащи в обхвата на наредбата, те извършват 
оценка на оборудването. 
(2) Икономическите оператори са длъж­
ни да сътрудничат на органите за надзор на 
пазара, включително чрез предоставяне на 
достъп до помещенията си и/или предоста­
вяне на образци. 
(3) Когато при извършване на оценката 
органите за надзор на пазара установят, че 
транспортируемото оборудване под налягане 
не отговаря на изискванията на ADR, RID и 
ADN относно транспортируемо оборудване под 
налягане или на наредбата, те незабавно изис­
кват от съответния икономически оператор:
1. да предприеме коригиращи действия, 
за да приведе транспортируемото оборудване 
под налягане в съответствие с изискванията 
на ADR, RID и ADN;
2. да изтегли транспортируемото оборудване 
под налягане от пазара; 
3. да изземе транспортируемото оборуд­
ване под налягане в определен от тях срок в 
съответствие с естеството на риска. 
(4) Органите за надзор на пазара предос­
тавят информация на нотифицирания орган, 
оценявал и/или проверявал транспортируемо­
то оборудване под налягане, за предприетите 
действия по ал. 2.
(5) По отношение на предприетите кори­
гиращи действия се прилагат разпоредбите 
на чл. 21 от Регламент (ЕО) № 765/2008 за 
определяне на изискванията за акредитация и 
надзор на пазара във връзка с предлагането на 
пазара на продукти и за отмяна на Регламент 
(ЕИО) № 339/93.
(6) В случаите, когато несъответствието 
не е ограничено само до територията на Ре­
публика България, председателят на ДАМТН 
предоставя информация на Европейската 
комисия и на държавите – членки на Евро­
пейския съюз, за резултатите от оценката и за 
действията, чието предприемане са изискали 
от икономическия оператор.
(7) Икономическият оператор гарантира, че 
са предприети всички подходящи коригиращи 
действия по отношение на транспортируемото 
оборудване под налягане, което той е предос­
тавил на пазара на Европейския съюз.
(8) Когато съответният икономически опе­
ратор не предприеме подходящи коригиращи 
действия в срока по ал. 3, органите за надзор 
на пазара прилагат предвидените в Закона 
за техническите изисквания към продуктите 
принудителни административни мерки и пред­
седателят на ДАМТН незабавно предоставя 
информация на Европейската комисия и на 
държавите – членки на Европейския съюз, 
за тези мерки.
(9) Информацията по ал. 8 включва всички 
налични подробни сведения, както и сведе­
нията, необходими за идентифицирането на 
несъответстващото транспортируемо оборуд­
ване под налягане, произхода на оборудването, 
естеството на предполагаемото несъответствие 
и съпътстващия риск, естеството и продъл­
жителността на предприетите на национално 
равнище мерки, както и аргументите на съ­
ответния икономически оператор. 
(10) Органите за надзор на пазара посочват 
дали несъответствието се дължи на:
1. несъответствие на транспортируемото 
оборудване под налягане с изискванията, 
свързани със здравето и безопасността на 
хората или с други аспекти на защитата на 
обществения интерес, на ADR, RID и ADN 
и на наредбата;
2. пропуски при изпълнението на процеду­
рите в стандартите или техническите правила 
на ADR, RID и ADN относно транспортиру­
емото оборудване под налягане.
(11) Когато в ДАМТН се получи уведомле­
ние от Европейската комисия, че в резултат 
на повдигнато възражение от Комисията или 
от държава – членка на Европейския съюз, 
срещу предприета мярка по ал. 8 Европей­
ската комисия е взела решение, че мярката 
е неоправдана, органът за надзор на пазара, 
приложил мярката, я отменя. 
Чл. 27. (1) Когато в ДАМТН се получи уве­
домление за предприета от държава – членка 
на Европейския съюз, мярка по изтегляне или 
изземване на транспортируемо оборудване 
под налягане, председателят на ДАМТН не­
забавно предоставя информация на Европей­